Document ID: 31996D0511

KOMISJONI OTSUS,
29. juuli 1996,
mis käsitleb nõukogu direktiivides 80/779/EMÜ, 82/884/EMÜ, 84/360/EMÜ ja 85/203/EMÜ sätestatud küsimustikke
(EMPs kohaldatav tekst)
(96/511/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1980. aasta direktiivi 80/779/EMÜ õhu kvaliteedi piirtasemete ning vääveldioksiidi ja hõljuvate tahkete osakeste taseme soovituslike arvväärtuste kohta,[1] viimati muudetud Austria, Soome ja Rootsi ühinemisaktiga, eriti selle artiklit 8,
võttes arvesse nõukogu 3. detsembri 1982. aasta direktiivi 82/884/EMÜ plii piirtaseme kohta õhus,[2]viimati muudetud Austria, Soome ja Rootsi ühinemisaktiga, eriti selle artiklit 6,
võttes arvesse nõukogu 28. juuni 1984. aasta direktiivi 84/360/EMÜ tööstusrajatistest lähtuva õhusaaste vastu võitlemise kohta,[3]viimati muudetud Austria, Soome ja Rootsi ühinemisaktiga, eriti selle artiklit 15a,
võttes arvesse nõukogu 7. märtsi 1985. aasta direktiivi 85/203/EMÜ õhu kvaliteedistandardite kohta lämmastikdioksiidi suhtes,[4] viimati muudetud direktiiviga 91/692/EMÜ,[5] eriti selle artiklit 8,
ning arvestades, et:
direktiive 80/779/EMÜ, 82/884/EMÜ, 84/360/EMÜ ja 85/203/EMÜ on muudetud direktiivi 91/692/EMÜ artikliga 4, milles nõutakse, et liikmesriigid edastaksid komisjonile teatavate direktiivide rakendamist käsitleva teabe sektori aruande kujul;
see aruanne tuleb esitada kas küsimustike või vormide alusel, mille koostab komisjon direktiivi 91/692/EMÜ artiklis 6 ettenähtud korras;
käesolevas otsuses ettenähtud meetmed on kooskõlas direktiivi 91/692/EMÜ artikli 6 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesolevaga võetakse vastu lisas sätestatud küsimustikud, mis on seotud direktiividega 80/779/EMÜ, 82/884/EMÜ, 84/360/EMÜ ja 85/203/EMÜ.
Artikkel 2
Liikmesriigid kasutavad lisas sätestatud küsimustikke direktiivi 91/692/EMÜ artikli 4 kohaselt komisjonile esitatavate sektori aruannete koostamise alusena.
Artikkel 3
Käesolev otsus on adresseeritud liikmesriikidele.
Brüssel, 29. juuli 1996

Labels: 12
20